Viquipèdia Discussió:Proposta de distinció d'alta qualitat d'un article/Guerres Napoleòniques

message: Trobo que la proposta i alguna votació han estat massa apressades...
Mireu-vos les diferències entre quan s'ha fet la proposta d'article de qualitat i ara . Es notava massa que era una traducció sense passar per gaires correccions. Per exemple TOTS el complements directes estaven introduïts per la partícula a, no hi havia els pronoms "en" o "hi"... i a nivell tipogràfic tots els apòstrofs eren dels no recomanats. També hi havia referències a regnes inexistents (Regne de la Gran Bretanya i Irlanda, quan abans de 1801 era el Regne de la Gran Bretanya i després era el Regne Unit de la Gran Bretanya i Irlanda) i referències a anglesos que havien de ser a britànics, tipus l'armada reial britànica, que se la referenciava com a anglesa. també hi havia enllaços a suposats articles principals o a "vegeu també" que no existien. 
Trobo que encara li falta una revisió, però bé, vist que articles com el de Girona, que gairebé l'únic que té de bo és que és llarg, tenen el títol d'article de qualitat, aquest també el tindrà.
--81.38.182.131 17:44, 23 jun 2006 (UTC)

message: No mira no hi ha massa pressa ja que un company, m'ha comentat que ho possem à avaluació Despres l'article no és una mala traducció com dius, si no t'agraden les traduccions no és el meu problema. D'altra banda si no estàs d'acord amb el fet que es proposi com a article de qualitat et recomano que et donis d'alta i a part de fer correccions a la feina dels altres, cosa que t'agraeixo, aportis quelcom que ens faci més gran a la viquipèdia en català i la teva opinió pel què fa el considerar-ho article de qualitat. 
Pel què fa al Regne de la Gran Bretanya i Irlanda, si el rei era el mateix, tot i que l'acta no es promulguès l'any 1800 el regne en si ja existia. Efectivament el regne es va convertir posteriorment en l'oficial Regne Unit de la Gran Bretanya i Irlanda i ençà en la República de Irlanda en el Regne Unit de la Gran Bretanya i Irlanda del Nord. 
Pel què dius del tema dels anglesos i britànics em sembla que no és un comentari encertat, poser ho és en els cas de la Reial Armada Anglesa, però ja està, ja que cap altre cas hi ha el mot anglesos en lloc de britànic.
Pel què comentes dels pronoms aquests no són el meu fort, tot i això jo m'he guiat el millor que he pogut amb tota la bona voluntat. Desprès pel què fan els signes no crec que sigui un greu problema, tot i que està bé adaptar-ho a les normes de la Viqui. 
Desprès volia comentar-te tot i que estic agrait de les teves aportacions crec que no es molt elegant possa en evidència als companys que han votat articles com el de Girona, suposo que ja saps quines són les normes per calificar-ho com "Article de qualitat" i posar en evidència l'opinió dels altres és una mica lleig. Tot i aixó els teus comentaris són ben rebuts.
Hugoaes 15:00, 23 jun 2006 (UTC)
replies: text: Home, és una traducció en què tots els complements directes (crec que tots, realment) estaven introduïts per la preposició a. Que feia servir formes tipus "tornar a ella" en lloc de "tornar-hi", "menys" per "excepte", "la seva bravura" (sí, ja sé que aquests dos serien acceptables, però tots plegats fan catanyol), "embardissar" per "embrancar" (clar, en espanyol era "enzarzar"), "la guerra va sobrevenir un estancament" per "la guerra va esdevenir estancada" (potser estaria millor "la guerra es va estancar"), "es va explicar" per "s'ha explicat". Molts adjectius abans dels noms, també, com "brillant maniobra" o "substancials pèrdues". No sé, tot l'estil feia olor a èpica hispànica.

text: Sobre anglesos i britànics, abans dels meus canvis hi havia 20 britànics per 10 anglesos.

text: Sobre el suposat "Regne de la Gran Bretanya i Irlanda", repeteixo, és un regne inventat. Ara mateix la reina d'anglaterra és reina d'escòcia, d'irlanda del nord, austràlia, el canadà i no sé quants llocs més. Però No hi ha cap Regne Unit de la Gran Bretanya, Irlanda del Nord, Austràlia i el Canadà. I si la idea és que ara el Canadà i Austràlia són independents i tal, bé, pensa en Leopold de Bèlgica. Era rei de Bèlgica i rei del Congo, però espero que a ningú se li acudeixi aquí parlar del "Regne de Bèlgica i el Congo"!!!

text: Per cert, el que sí que trobo bé i que ja et vaig dir a la pàgina de discussió de l'article, és que s'ha "localitzat" l'article. Vull dir que igual que considero que l'ortografia i la sintaxi no s'han catalanitzat prou, el contingut sí.

text: En resum, insisteixo, trobo que és un article interessant però que s'hi ha volgut anar amb pressa. Trobo que primer caldria haver demanat que algú altre se'l mirés, corregís, i després d'un parell de repassades, a poder ser de persones diferents, proposar-lo com a article de qualitat, que s'ho mereix.

text: Ah! i sobre posar en evidència els qui van votar l'article de Girona, s'hi van posar ells. I el problema és que hi van posar tota la viquipèdia. Si algú s'altres idiomes arriba aquí i veu que a allò li diem article de qualitat no se n'endurà gaire bona imatge.

text: I sobre registrar-me i tal, perquè? no em ve de gust. I sobre aportar res per fer més gran la viquipèdia, havent-hi TANTES coses a corregir, no crec que sigui gaire necessari que em dediqui a crear nous articles. Si no és, és clar, que per a tu una viquipèdia més gran vol dir amb més articles, no amb articles millors, que espero que no. Bé, en realitat n'estic convençut, perquè la gran majoria dels articles que has fet són prou bons.

text: --81.38.182.131 19:40, 23 jun 2006 (UTC)
Jo també crec que l'article hauria d'haver passat per la fase d'avaluació abans d'ésser proposat.--81.33.47.139 16:32, 25 jun 2006 (UTC)
Jo crec que l'article ja està a punt per proposar-se com a article de qualitat, ho demostra que tres companys han votat (no conto el meu vot) i hi han altres companys que ho faran en breu. Sempre es poden fer aportacions a un article, sigui o no de qualitat i no trobo cap impediment a que qualsevol company ho faci, però sense que això signifiqui que aquest article no sigui de qualitat ni que no estigui encara per a proposar-ho. De totes formes les votacions estan per alguna cosa i fins el moment són positives.
--Hugoaes 17:09, 25 jun 2006 (UTC)
thread_title:  No massa pressa no